Document ID: 31996D0106

Odločba Komisije
z dne 29. januarja 1996
o spremembah Odločb 94/187/ES, 94/309/ES, 94/344/ES, 94/446/ES, 95/341/ES in 95/343/ES o določitvi zahtev glede zdravja živali in certificiranju za uvoz nekaterih izdelkov in o spremembah Odločbe 95/340/ES o pripravi začasnega seznama tretjih držav, iz katerih države članice odobrijo uvoz mleka in mlečnih proizvodov
(Besedilo velja za EGP)
(96/106/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 92/118/EGS z dne 17. decembra 1992 o določitvi zahtev glede zdravja živali in javnega zdravja, ki urejajo trgovino znotraj Skupnosti in uvoz v Skupnost za izdelke, ki niso zavezani navedenim zahtevam, določenim v posebnih pravilih Skupnosti iz Priloge A(I) k Direktivi 89/662/EGS in glede patogenih mikroorganizmov v Direktivi 90/425/EGS [1], nazadnje spremenjene z Odločbo Komisije 96/103/ES [2], in zlasti odstavka 2(c) člena 10 Direktive,
ob upoštevanju Direktive Sveta 92/46/EGS z dne 16. junija 1992 o določitvi zdravstvenih pravil za proizvodnjo in dajanje na trg surovega mleka, toplotno obdelanega mleka in proizvodov na osnovi mleka [3], kakor je bila nazadnje spremenjena z Aktom o pristopu Avstrije, Finske in Švedske, in zlasti členov 23(2) in (3) Direktive,
ker odločbe Komisije 94/187/ES [4], 94/309/ES [5], 94/344/ES [6] in 94/446/ES [7], nazadnje spremenjene z Odločbo 95/230/ES [8], vsaka posebej določajo pogoje zdravstvenega stanja živali in veterinarsko certificiranje za uvoz iz tretjih držav za živalska čreva, nekatere vrste hrane za hišne ljubljenčke in nekatere nepredelane užitne izdelke za hišne ljubljenčke, ki vsebujejo snovi z majhnim tveganjem, predelane živalske beljakovine, vključno z izdelki, ki vsebujejo te beljakovine, namenjene živalski prehrani, ki vsebujejo te beljakovine, ter kosti in izdelke iz kosti, roževino in izdelke iz roževine in parklje in izdelke iz parkljevine za nadaljnjo predelavo, ki ni namenjena prehrani ljudi z živalmi; ker je Odločba 95/230/ES spremenila te odločbe in omogočila njihovo uporabo od 2. februarja 1996;
ker Odločba Komisije 95/340/ES [9] pripravlja začasen seznam tretjih držav, iz katerih države članice odobrijo uvoz mleka in proizvodov na osnovi mleka; ker Odločba Komisije 95/341/ES [10] določa pogoje zdravstvenega stanja živali in veterinarsko certificiranje za uvoz mleka in proizvodov na osnovi mleka, ki niso namenjeni prehrani ljudi; Ker Odločba Komisije 95/343/ES določa pogoje zdravstvenega stanja živali in veterinarsko certificiranje za uvoz mleka in proizvodov na osnovi mleka, namenjenih prehrani ljudi; ker je datum začetka uporabe teh odločb 2. februar 1996;
ker je videti, da tretje države ne bodo mogle izpolniti novih uvoznih pogojev do navedenega datuma; ker je treba z namenom, da se izogne motnjam v trgovini, odložiti datum uporabe teh odločb;
ker se morajo odločbe 94/187/ES, 94/309/ES, 94/344/ES, 94/446/ES, 95/340/ES, 95/341/ES in 95/343/ES ustrezno spremeniti;
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
V členu 2 Odločbe 94/187/ES se datum "2. februar 1996" nadomesti s "1. januar 1997".
Člen 2
V členu 2 Odločbe 94/309/ES se datum "2. februar 1996" nadomesti s "1. januar 1997".
Člen 3
V členu 2 Odločbe 94/344/ES se datum "2. februar 1996" nadomesti s "1. januar 1997".
Člen 4
V členu 4 Odločbe 94/446/ES se datum "2. februar 1996" nadomesti s "1. januar 1997".
Člen 5
V členu 5 Odločbe 95/340/ES se datum "2. februar 1996" nadomesti s "1. maj 1996".
Člen 6
V členu 3 Odločbe 95/341/ES se datum "2. februar 1996" nadomesti s "1. maj 1996".
Člen 7
V členu 8 Odločbe 95/343/ES se datum "2. februar 1996" nadomesti s "1. januar 1997".
Člen 8
Ta odločba je naslovljena na države članice.
V Bruslju, 29. januarja 1996

Labels: 3
17
5